Ego Galterus, Dei gratia Lingonensis episcopus, notum volo fieri presentibus et futuris quod Stephanus, laudante Hugone, fratre suo, de Argenteolo, in pace dimisit, et se non amplius exacturum promisit a fratribus de Regniaco, corveiam quam, ipsis negantibus et contradicentibus, exigebat a falcatoribus et insecatoribus pratorum de Chanlive, que prefati fratres ab antiquo libere et absolute, ex dono et elemosina antecessorum illius, possidebant. Hujus rei testes sunt: Wido de Longovado, monachus Clarevallensis; Helyas, capellanus sacerdotis de Noeriis; Milo, dominus de Noeriis et filius ejus Clarembaldus, et Willermus de Booleio, et Willermus de Carterrun, et Gaufridus de Jouencei. Actum est hoc apud Noers, in domo Willermi Grosbraz. Hec omnia laudavit uxor predicti domini Hugonis, Agnes, et Pontius, filius ejus et Gila, filia ejus. Testes sunt: Wido de Longovado, et Petrus, Virziliacensis monachi; Willermus, capellanus de Argenteolo et Salvagius de Balancei. Hoc ipsum laudaverunt sorores prefatorum Hugonis et Stephani, Margarita et Lucia. Testes: Petrus, prior de Noers, et Salvagius de Balancei; Henricus de Chastellione, milites.